РЕК1ЕЛ КЪВАРИЛЪИ.

Хасел рещт1ун буго , дир гордухъ гуреб,

Къисматалъ бекараб рек1ел т1иналда,

Г1азу азбаралде гуро бан бугеб,

Дир рохел билараб г1умрудул нухде.

Хехгого т1аг1ана доб г1урччинаб их,

Рииго щвеч1ого реч1ана т1угьдул,

Т1огьиллъана т1амхал, гъана г1одоре,

Гъаримго хут1ана паналъараб рак1.

Ц1адул пири пирхун гъугъадана зоб,

Залимаб мег1ерлъун лъугьана ургъел,

Ч1ег1ерал нак1к1азухъ пашманго халккун,

Хут1ана урхъадго баккулеб бакъухъ.

Кьерхен халалъана,иххал рахъана,

Лъараца чучана сверухъ т1абиг1ат,

Т1аг1ун ана хинлъи, хасало г1азукь-

Г1унарал пикрабакь паркъолеб анищ...